**Յուլիան Դրաքսլեր** (գերմ.՝ Julian Draxler, սեպտեմբերի 20, 1993(1993-09-20), Gladbeck, Recklinghausen, Մյունստեր, Հյուսիսային Հռենոս-Վեստֆալիա, Գերմանիա), գերմանացի ֆուտբոլիստ, կիսապաշտպան, հանդես է գալիս «Վոլֆսբուրգ» ակումբում և Գերմանիայի հավաքականում։

Կարիերա
-------

### 2010/2011 մրցաշրջան

Դրաքսլերի դեբյուտը Բունդեսլիգայում տեղի է ունեցել 2011 թվականի հունվարի 15-ին, Համբուրգի դեմ խաղի ժամանակ(0-1)։ Այդ խաղով նա դարձավ 4-րդ ամենաերիտասարդ ֆուտբոլիստը ով խաղացել է Բունդեսլիգայում։ Մեկ շաբաթ անց Յուլիանը դուրս եկավ խաղադաշտ մեկնարկային րոպեներից(1-0)։ Իսկ այդ խաղով նա դարձավ 2-րդ ամենաերիտասարդ ֆուտբոլիստը ով դաշտ է դուրս եկել մեկնարկային րոպեներից, Նուրի Շահինից հետո։ 2011 թվականի ապրիլի 1-ին Դրաքսլերը խփեց առաջին գնդակը Բունդեսլիգայում, «Սանկտ Պաուլի» դարպասին»։ Ամբողջ առաջնությունում երիտասարդ կիսապաշտպանը անցկացրեց 15 խաղ(3 հիմնական, 12 պահեստային), խաղալով 498 րոպե։ Խփեց մեկ գնդակ և ստացավ մեկ դեղին քարտ։ 2011 թվականի հունվարի 25-ին տեղի ունեցավ Դրաքսլերի դեբյուտը Գերմանիայի գավաթում(1/4 եզրափակչում)։ Դրաքսլերը դուրս եկավ փոխարինման Պերա Կլյուգեյի փոխարեն, լրացուցիչ ժամանակում։ Քիչ հետո նա խփեց գնդակ և թիմը հայտնվեց կիսաեզրափակչում։ Կիսաեզրափակչում Շալկեն խաղաց Բավարիայի դեմ։ Դրաքսլերը դուրս եկավ փոխարինման 61-րդ րոպեին և անկացրեց հանդիպման մնացած մասը։ Այդ խաղում հաղթեց Շալկեն և նրանք դուրս եկան եզրափակիչ։ 2011 թվականի մայիսի 21-ին 2010/11 մրցաշրջանի Գերմանիայի գավաթում խփեց հաղթական գնդակը՝ «Դույսբուրգի» դարպասին։ Խփելով այդ գոլը, նա դարձավ ամենաերիտասարդ ֆուտբոլիստը թվ գոլ է խփել Գերմանիայի գավաթի եզրափակչում։ 17 տարեկան 243 օրական հասակում նա գերազանցեց Խորսթ Տրիմխոլդի ռեկորդը, ով 1959 թվականին խաղալով էսսենյան «Շվարց-Վայսում», գոլ է խփել նոյնկիրխենյան Բորուսիային, Գերմանիայի գավաթի եզրափակչում։ Դույսբուրգին խփած գնդակը արժանացավ Գերմանիայում մայիս ամսվա լավագույն գոլի։ Յուլիանի գոլից հետո գելզենկիրխենները խփեցին ևս 4 անպատասխան գնդակ և հաղթեցին հակառակորդին 5-0 հաշվով։ Չեմպիոնների լիգայում Դրաքսլերի դեբյուտը տեղի ունեցավ փետրվարի 15-ին, իսպանական Վալենսիայի դեմ հանդիպման ժամանակ, խաղադաշտ դուրս գալով 78-րդ րոպեին։ Չեմպիոնների լիգայի խաղարկությունում Շալկեն հասավ կիսաեզրափակիչ, որտեղ հանդիպեց «Մանչեսթեր Յունայթեդին»։ Չեմպիոնների Լիգայում Դրաքսլերը խաղաց 6 խաղ(1 հիմնական, 5 փոխարինման), անկացրեց 148 րոպե։

### 2011/2012 մրցաշրջան

2011 թվականի հունիսի 19-ին Դրաքսլերը Շալկեյի հետ կնքեց պայմանագիր մինչև 2016 թվական։ Հուլիսի 23-ին Յուլիանը իր թիմի հետ հաղթեց Գերմանիայի սուպերգավաթը։ Դրաքսլերը անկացրեց ամբողջ խաղակեսը և նրա փոխարեն դուրս եկավ խաղադաշտ Խոսե Մանուալ Խուրադոն։ Այդ խաղում Շալկե 04-ը հաղթեց Դորտմունդի Բորուսիային, 11մ գրանցվեց 4։3 հաշիվը։ 2011 թվականի հուլիսին Յուլիանը պարգևատրվեց Ֆրից Վալտերի անվան DFL ոսկե մեդալով, որը տրվում է առաջնության մինչև 18 տարեկան լավագույն ֆուտբոլիստներին։ Առաջնության առաջին խաղում Դրաքսլերը խաղաց Շտուտգարտի դեմ(0։3), դուրս գալով փոխարինման երկրորդ խաղակեսին։ Հոկտեմբերի 29-ին՝ 11-րդ տուրի Հոֆֆենհայմի հանդիպման ժամանակ Դրաքսլերը կատարեց առաջին գոլային փոխանցումը, որը ուղղված էր Ռաուլին։ Հունվարի 21-ին Դրաքսլերը մի խաղի ընթացքում և' խփեց գոլ, և' կատարեց գոլային փոխանցում։ Մրցաշրջանում երկրորդ գոլը նա խփեց առաջնության վերջին տուրում, իսկ Շալկեն հաղթեց 3-2 հաշվով։ Այդ առաջնությունում Շալկեն զբաղեցրեց 3-րդ տեղը։ Բունդեսլիգայում Դրաքսլերը խաղաց 30 խաղ(21 հիմնական), անկացրեց 1771 րոպե, խփեց երկու գնդակ և աչքի ընկավ գոլային փոխանցումով։ Եվրագավաթներում Դրաքսլերը անկացրեց առաջին խաղը Փլեյ-օֆֆ փուլում, խաղալով՝ ֆիննական ԽԻԿ-ի դեմ(0։2)։ Պատասխան խաղում գելզենկիրխենցիները 6-1 հաշվով ջախջախեցին հակառակորդին, իսկ Դրաքսլերը խփեց առաջին գնդակը Եվրոպայի Լիգայում։ Եվրոպայի Լիգայում Դրաքսլերը անկացրեց 13 խաղ(10 հիմնական), խաղաց 859 րոպե, խփեց երկու գնդակ և կատարեց գոլային փոխանցում։

### 2012/2013 մրցաշրջան

Դրաքսլերի առաջին խաղը առաջնությունում տեղի ունեցավ հենց առաջին տուրում։ Հաննովերը հյուրընկալել էր Շալկեին։ Յուլիանը դուրս եկավ խաղադաշտ առաջին րոպեներից և փոխարինվեց 80-րդ րոպեին, ստացավ դեղին քարտ։ 2012 թվականի սեպտեմբերի 15-ին Դրաքսլերը խփեց առաջին գնդակը մրցաշրջանում, իսկ Շալկեն հաղթեց «Գրոյտեր-Ֆրույտին» 2։0 հաշվով։ 2012 թվականի սեպտեմբերի 25-ին Յուլիանը կատարեց առաջին գոլային փոխանցումը մրցաշրջանում, Մայնցի դեմ խաղի ժամանակ։ 2012 թվականի հոկտեմբերի 5-ին նա գոլ խփեց Մոնպելյեի դարպասը(2։2)։ Դրաքսլերը գերազանցեց Լարս Ռիկենի ռեկորդը և դարձավ գերմանացի ամենաերիտասարդ խաղացողը, ով գոլ է խփել Չեմպիոնների Լիգայում։ 2013 թվականի հունվարի 18-ին Յուլիանը խփեց առաջին գոլը 2013 թվականին, գրավելով «Հաննովերի» դարպասը(5։4)` 49-րդ րոպեին։ 2013 թվականի մարտի 2-ին Դրաքսլերը 2 գնդակ ուղարկեց «Վոլֆսբուրգի» դարպասը, և ձևակերպեց առաջին դուբլը կարիերայի ընթացքում։ 2013 թվականի մարտի 9-ին Դորտմունդի Բորուսիայի դեմ հանդիպման ժամանակ, նա անցակցրեց իր 100-րդ պաշտոնական հանդիպումը` «Շալկեյում»` 19 տարեկան, 170 օրական հասակում։ Այդ ցուցանիշով նա դարձավ Բունդեսլիգայի պատմության ամենաերիտասարդ ֆուտբոլիստը։ Եվ նույնպես Դրաքսլերը դարձավ Բունդեսլիգայի պատմության այն ֆուտբոլիստը, ում 20 տարեկանը Բունդեսլիգայի 75-րդ խաղում դեռ չէր լրացել։ 2013 թվականի մայիսի 10-ին Դրաքսլերը երկարաձգեց պայմանագիրը մինչև 2018 թվական և վերցրեց 10 համարը։

### 2013/2014 մրցաշրջան

2014 թվականի մայիսի 3-ին Ֆրայրբուրգի դեմ հանդիպման ժամանակ։ Դրաքսլերը դուրս եկավ խաղադաշտ 20 տարեկան, 7 ամսական և 13 օրական հասակում դարձավ Բունդեսլիգայի պատմության ամենաերիտասարդ ֆուտբոլիստը, ով անցկացրել է 100 խաղ։

Հաջողություններ
---------------

### Ակումբային

Գերմանիա «Շալկե 04»

* Գերմանիայի գավաթակիր` 2010/11
* Գերմանիայի սուպերգավաթակիր՝ 2011

Գերմանիա Գերմանիայի հավաքական

* 2014 թվականի աշխարհի առաջնության չեմպիոն

### Մրցանակներ

* Ֆրից Վալտերի անվան ոսկե մեդալակիր՝ 2011
* Գերմանիայի ամսվա գոլ՝ 2011 թվականի մայիս

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «10 Julian Draxler». Արխիվացված է օրիգինալից 2015 թ․ օգոստոսի 1-ին. Վերցված է 2021 թ․ մարտի 30-ին.
2. ↑  Transfermarkt.com(բազմ․) — 2000.
3. ↑  Արգենտինական ֆուտբոլի տվյալների շտեմարան (իսպ.)
4. ↑  As (իսպ.) — Madrid: Grupo Prisa, 1967.
5. ↑  Schalke’s Julian Draxler proud to score first Bundesliga goal against St Pauli
6. ↑  Pokalheld Draxler: Neuers Nachfolger?
7. ↑  Tor des Monats, Mai 2011
8. ↑  «Шальке» продлил контракт с Дракслером(չաշխատող հղում)
9. ↑  «Gold für Julian Draxler – S04-Youngster erhält Fritz-Walter-Medaille». Արխիվացված է օրիգինալից 2012 թ․ դեկտեմբերի 14-ին. Վերցված է 2015 թ․ ապրիլի 24-ին.
10. ↑  Julian Draxler macht im Derby die 100 voll
11. ↑  «Julian Draxler verlängert seinen Vertrag bis zum 30. Juni 2018». Արխիվացված է օրիգինալից 2013 թ․ օգոստոսի 8-ին. Վերցված է 2015 թ․ ապրիլի 24-ին.
12. ↑  Дракслер стал самым молодым игроком в истории бундеслиги, сыгравшим 100 матчей

Արտաքին հղումներ
----------------

* Ֆուտբոլիստի պաշտոնական կայքը Արխիվացված 2011-01-14 Wayback Machine
* ֆուտբոլիստի պռոֆիլը *Fussballdaten.de* կայքում
* ֆուտբոլիստի պռոֆիլը *Weltfussball.de* կայքում

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · BDFutbol · ESPNFC.com · eu-football.info (խաղացող) · FootballDatabase.eu · Fussballdaten.de · Kicker.de · L’Équipe · National Football Teams.com · Sambafoot · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · Գերմանական ֆուտբոլային միություն · ՈւԵՖԱ · ՖԻՖԱ · Internet Movie Database |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GND: 1104143011 · VIAF: 52146708299800842739 · WorldCat VIAF: 52146708299800842739 |

 |

|  |  |  |  |
| --- | --- | --- | --- |
| 

| * դ
* ք
* խ
Գերմանիայի ֆուտբոլի ազգային հավաքական  – ներկա կազմ |
| --- |
|  |
| 
1 Թրապպ ·
2 Մուստաֆի ·
3 Հեկտոր ·
4 Գինտեր ·
5 Պլատենհարդտ ·
6 Հենրիքս ·
7 Դրաքսլեր (Ավագ) ·
8 Գորեցկա ·
9 Վագներ ·
10 Դեմիրբայ ·
11 Վերներ ·
12 Լենո ·
13 Շտինդլ ·
14 Ջան ·
15 Յունես ·
16 Ռյուդիգեր ·
17 Զյուլե ·
18 Կիմիխ ·
20 Բրանդտ ·
21 Ռուդի ·
22 տեր Շտեգեն ·
Մարզիչ` Յոահիմ Լյով |

 |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Ֆրից Վալտերի մեդալ Մ18 |
| --- |
|  |
| Ոսկի | 
* 2005. Կրուսկա
* 2006. Եվլյուշկին
* 2007. Մարին
* 2008. Թ. Կրոս
* 2009. Տերացինո
* 2010. Գյոթցե
* 2011. Դրաքսլեր
* 2012. Գինտեր
* 2013. Ակպոգումա
* 2014. Բրանդտ

 |
|  |
| Արծաթ | 
* 2005. Զ. Հալֆար
* 2006. Էբերլայն
* 2007. Շուպո-Մոտինգ
* 2008. Ռուդի
* 2009. Բերտրամ
* 2010. Յաբո
* 2011. Կիտել
* 2012. Պլյոդլ
* 2013. Կիմիխ
* 2014. Օզտունալի

 |
|  |
| Բրոնզ | 
* 2005. Կ-Պ. Բոատենգ
* 2006. Իկենգ
* 2007. Ռայնարց
* 2008. Սուկուտա-Պասու
* 2009. Ֆ. Կրոս
* 2010. Ցիմերման
* 2011. Մենդլեր
* 2012. Կոր
* 2013. Սիրե
* 2014. Ֆյորենբախ

 |

 |